ศูนย์การค้ากำไรแผ่ว
แพ้ไตรมาส1โดนการเมืองทุบสาขาใหม่ขายนอกกรุงช่วยโพสต์ทูเดย์ &#8212; ห้างสรรพสินค้าเปิดกำไรไตรมาส 2 ร่วงจากไตรมาสแรก โดนการเมืองกระทบเต็มเปา ได้สาขาใหม่ช่วย โชคดีสาขารอบนอกยังขายดีบริษัท ห้างสรรพสินค้าโรบินสัน (ROBINS) บริษัท บิ๊กซี ซูเปอร์เซ็นเตอร์ (BIGC) บริษัท สยามแม็คโคร (MAKRO) ได้รับผลกระทบจากเหตุการณ์รุนแรงทางการเมืองในเดือน เม.ย.พ.ค. จนทำให้กำไรสุทธิในไตรมาส 2 ต่ำกว่าในไตรมาสแรกปี 2553 แต่ยังขยายตัวจากไตรมาส 2 ปีที่ผ่านมา ส่วนหนึ่งเกิดจากการขยายสาขา บริษัท ห้างสรรพสินค้าโรบินสัน เปิดเผยว่า มีกำไรสุทธิ 303.56 ล้านบาท คิดเป็นกำไรหุ้นละ 0.27 บาท ในไตรมาส 2 และรวม 6 เดือนแรกปีนี้กำไรสุทธิ 1,068.52 ล้านบาท เท่ากับ 0.97 บาทต่อหุ้น เพิ่มขึ้น 108.75% จากระยะเดียวกันปีก่อน นายปริวัต โสภาษิต ผู้ช่วยกรรมการ ผู้จัดการใหญ่สายการเงิน ROBINS กล่าวว่า ไตรมาส 2 บริษัทมียอดขายจำนวน 3,379 ล้านบาท เพิ่มขึ้น 445 ล้านบาท หรือ 15.2% เมื่อเทียบกับช่วงเดียวกันของปีก่อน โดยยอดขายของสาขาใหม่และสาขาเดิมเพิ่มขึ้น แม้ว่าเหตุการณ์ความไม่สงบที่ผ่านมาได้ส่งผลกระทบกับสาขาในเขตกรุงเทพฯ ชั้นใน อย่างไรก็ตาม ยอดขายจากสาขาในเขตกรุงเทพฯ รอบนอก
18 ส.ค. 2554

แพ้ไตรมาส1โดนการเมืองทุบสาขาใหม่ขายนอกกรุงช่วยโพสต์ทูเดย์ — ห้างสรรพสินค้าเปิดกำไรไตรมาส 2 ร่วงจากไตรมาสแรก โดนการเมืองกระทบเต็มเปา ได้สาขาใหม่ช่วย โชคดีสาขารอบนอกยังขายดีบริษัท ห้างสรรพสินค้าโรบินสัน (ROBINS) บริษัท บิ๊กซี ซูเปอร์เซ็นเตอร์ (BIGC) บริษัท สยามแม็คโคร (MAKRO) ได้รับผลกระทบจากเหตุการณ์รุนแรงทางการเมืองในเดือน เม.ย.พ.ค. จนทำให้กำไรสุทธิในไตรมาส 2 ต่ำกว่าในไตรมาสแรกปี 2553 แต่ยังขยายตัวจากไตรมาส 2 ปีที่ผ่านมา ส่วนหนึ่งเกิดจากการขยายสาขา บริษัท ห้างสรรพสินค้าโรบินสัน เปิดเผยว่า มีกำไรสุทธิ 303.56 ล้านบาท คิดเป็นกำไรหุ้นละ 0.27 บาท ในไตรมาส 2 และรวม 6 เดือนแรกปีนี้กำไรสุทธิ 1,068.52 ล้านบาท เท่ากับ 0.97 บาทต่อหุ้น เพิ่มขึ้น 108.75% จากระยะเดียวกันปีก่อน นายปริวัต โสภาษิต ผู้ช่วยกรรมการ ผู้จัดการใหญ่สายการเงิน ROBINS กล่าวว่า ไตรมาส 2 บริษัทมียอดขายจำนวน 3,379 ล้านบาท เพิ่มขึ้น 445 ล้านบาท หรือ 15.2% เมื่อเทียบกับช่วงเดียวกันของปีก่อน โดยยอดขายของสาขาใหม่และสาขาเดิมเพิ่มขึ้น แม้ว่าเหตุการณ์ความไม่สงบที่ผ่านมาได้ส่งผลกระทบกับสาขาในเขตกรุงเทพฯ ชั้นใน อย่างไรก็ตาม ยอดขายจากสาขาในเขตกรุงเทพฯ รอบนอกและในต่างจังหวัดยังคงมีอัตราการเติบโตที่ดีขณะเดียวกันบริษัทมีกำไรขั้นต้นจำนวน 804 ล้านบาท เพิ่มขึ้น 109 ล้านบาท หรือ 15.6% และอัตรากำไรขั้นต้นต่อยอดขายเพิ่มขึ้นเป็น 23.8% อันเป็นผลจากยอดขายที่เพิ่มขึ้น และกลยุทธ์การนำเสนอสินค้าใหม่และการส่งเสริมการขาย นอกจากนี้ รายได้ค่าเช่าและค่าบริการมีจำนวน 183 ล้านบาท เพิ่มขึ้น 9 ล้านบาท หรือ 5% และส่วนแบ่งกำไรจากเงินลงทุนในบริษัทร่วมมีจำนวน 57 ล้านบาท เพิ่มขึ้น 22 ล้านบาท หรือ 64.5% ตามผลประกอบการบริษัทร่วมที่ดีขึ้นสำหรับ 6 เดือนแรก บริษัทมีรายได้รวม 7,960 ล้านบาท เพิ่มขึ้น 1,392 ล้านบาท หรือ 21.2% มียอดขายรวม 6,929 ล้านบาท เพิ่มขึ้น 971 ล้านบาท หรือ 16.3% เพราะประสิทธิภาพการดำเนินงานและการชำระคืนหนี้เงินให้กู้ยืม คงเหลือหนี้สินรวม 2,932 ล้านบาท ณ วันที่ 30 มิ.ย. 2553 ลดลงจากจำนวน 879 ล้านบาท เมื่อสิ้นปี 2552 ทั้งนี้ นักวิเคราะห์คาดการณ์ ROBINS จะมียอดขายสูงขึ้นในครึ่งหลังปีนี้ จากนโยบายกระตุ้นเศรษฐกิจและการลงทุนของรัฐ และการเปิดสาขาใหม่ที่ จ.ตรังด้านบริษัท บิ๊กซี ซูเปอร์เซ็นเตอร์ กำไรสุทธิ 685 ล้านบาท หรือ 0.86 บาท ลดลงจากไตรมาสแรกที่มีกำไรสุทธิ ถึง 800 ล้านบาท และรวม 6 เดือนแรกกำไรสุทธิ 1,485.15 ล้านบาท หรือ 1.85 บาทต่อหุ้น ดีขึ้นกว่าช่วงเดียวกันปีก่อน บิ๊กซี สาขาราชดำริ บริเวณชั้นล่างถูกทุบทำลายและบุกรุกในคืนวันที่ 19 พ.ค.ที่ผ่านมา ถูกลอบวางเพลิงภายในอาคารของบริษัท บริษัท สยามแม็คโคร ชี้แจงว่า กำไรสุทธิที่ดีขึ้นในไตรมาส 2 ถึง 49% จากงวดเดียวกันปีก่อน มาจากรายได้รวมจำนวน 21,732 ล้านบาท เพิ่มขึ้น 14.3% และเติบโต 1.2% จากไตรมาสแรกปีนี้“รายได้รวมมาจากการเติบโตของยอดขายของสาขาเดิม จำนวน 41 สาขา และยอดขายจากสาขาใหม่ ซึ่งเปิดอีก 6 สาขาตั้งแต่ครึ่งหลังปี 2552 โดยเฉพาะไตรมาส 2 เปิดเพิ่ม 2 สาขาที่กาญจนบุรี และลพบุรี”คณะกรรมการ MAKRO มีมติจ่ายเงินปันผลระหว่างกาล ในอัตราหุ้นละ 2 บาท รวมเป็นเงินทั้งสิ้น 480 ล้านบาท ภายในวันที่ 3 ก.ย.นี้บริษัท ฟิทช์ เรทติ้งส์ (ประเทศไทย) ประกาศคงอันดับเครดิตภายในประเทศ ระยะยาวของบริษัท เอ็ม บี เค (MBK) ที่ระดับ “A” และอันดับเครดิตภายในประเทศระยะสั้นที่ระดับ “F2” แนวโน้มอันดับเครดิตมีเสถียรภาพ สะท้อนถึงสถานะทางการตลาดที่มั่นคงของ MBK ในธุรกิจศูนย์การค้าและธุรกิจโรงแรมในกรุงเทพฯ ความสามารถในการสร้างกระแสเงินสดที่แข็งแกร่งและมีเสถียรภาพจากเอ็ม บี เค เซ็นเตอร์